หัวใจสำคัญของ Amazon คืออะไร
1. ประสบการณ์ในธุรกิจค้าปลีก
2. ข้อมูล
3. เทคโนโลยี
4. พนักงาน
คำตอบที่ถูกต้องได้แก่ 2.  เพราะว่า หัวใจสำคัญของ Amazon คือ ข้อมูล ซึ่งทำให้ Amazon กล้าเปิดตัวเข้ามาในตลาดที่มีเจ้าถิ่นเดิมอย่างไม่กลัวเกรง ยกตัวอย่างข้อมูลที่ Amazon มี เช่น ลูกค้าหยิบสินค้าอะไรบ้าง สินค้าอะไรบ้างที่หยิบแล้วใส่ไว้ในรถเข็น สินค้าอะไรที่ลูกค้าได้ทดลองจากตัวอย่างสินค้า สินค้าอะไรที่หยิบใส่ตะกร้าแล้วลูกค้าเปลี่ยนใจเอาเก็บคืนบนชั้นวาง ลูกค้าถามหาขนาดอื่นหรือไม่ ฯลฯ

Amazon รู้กระทั่งว่า ลูกค้าผู้หญิงชอบซื้อหมวกและแว่นตากันแดดในฤดูร้อน หากมีการส่งเสริมการขายเช่นคูปองโผล่ขึ้นมาระหว่างมองสินค้านั้นจะช่วยในทำให้การขายประสบความสำเร็จมากขึ้น ฯลฯ สิ่งที่ Amazon ทำคือนำข้อมูลที่ได้มาจากการค้าออนไลน์มาใช้กับร้านค้าปลีกออฟไลน์เสียเลย

แน่นอนเรื่องของความเป็นส่วนตัวของข้อมูลถูกหยิบยกมาเป็นประเด็น แต่ลูกค้าส่วนใหญ่ยินดีที่จะให้ข้อมูลพวกนี้เพื่อแลกกับโปรโมชันที่ตัวเองอยากได้ ซึ่งกิจกรรมเหล่านี้ ร้านค้าปลีกก็สามารถทำได้เช่นกัน แถมบางร้านอาจรู้จักผู้บริโภคดีไม่ต่างจาก Amazon ด้วย